ᱥᱤᱞᱟ ᱠᱟᱣᱩᱞ

ᱥᱤᱞᱟ ᱠᱟᱣᱩᱞ (᱗ ᱯᱷᱮᱵᱽᱨᱩᱣᱟᱨᱤ ᱑᱙᱑᱕ ᱼ ᱑᱓ ᱡᱩᱱ ᱒᱐᱑᱕) ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱢᱤᱫ ᱥᱟᱶᱛᱟ ᱟᱹᱨᱤ ᱞᱳᱠᱛᱟᱸᱛᱨᱤᱠ ᱟᱭᱩᱨᱤᱭᱟᱹ, ᱢᱤᱫ ᱨᱟᱡᱽᱟᱹᱨᱤ, ᱠᱮᱵᱤᱱᱮᱴ ᱢᱚᱱᱛᱨᱤ ᱟᱨ ᱯᱚᱱᱚᱛ ᱜᱚᱢᱠᱮ, ᱟᱨ ᱟᱡ ᱜᱩᱡᱩᱜ ᱚᱠᱛᱚ ᱥᱤᱧᱚᱛ ᱨᱮ ᱟᱹᱰᱤ ᱢᱟᱨᱮ ᱡᱤᱣᱤᱫ ᱥᱚᱸᱥᱚᱫᱽ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟᱭ ᱾ ᱱᱩᱭ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱮ ᱢᱤᱫ ᱢᱟᱪᱮᱛᱟᱱᱤ, ᱥᱟᱶᱛᱟ ᱟᱹᱨᱤ ᱠᱟᱹᱢᱤ ᱟᱨ ᱥᱟᱶᱛᱟ ᱥᱩᱫᱷᱟᱹᱨ ᱟᱨ ᱵᱨᱤᱴᱤᱥ ᱥᱤᱧᱚᱛ ᱨᱮ ᱢᱤᱫ ᱯᱷᱩᱨᱜᱟᱹᱞ ᱠᱟᱹᱢᱤᱭᱤᱡ ᱦᱚᱸ ᱛᱟᱦᱮᱸ ᱠᱟᱱᱟᱭ ᱾ ᱱᱩᱭ ᱫᱚ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱭᱤᱡ ᱫᱚ ᱦᱤᱞᱤ ᱟᱨ ᱤᱱᱫᱤᱨᱟ ᱜᱟᱱᱫᱷᱤ ᱭᱤᱡ ᱫᱚ ᱟᱭᱳ ᱛᱟᱦᱮᱸ ᱠᱟᱱᱟᱭ ᱾

ᱱᱤᱡᱟᱹᱨᱟᱜ ᱡᱤᱭᱚᱱ
ᱥᱤᱞᱟ ᱠᱟᱣᱩᱞ ᱟᱜ ᱡᱟᱱᱟᱢ ᱫᱚ ᱑᱙᱑᱕ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤᱫᱚ ᱞᱟᱦᱚᱨ ᱛᱤᱨᱞᱟᱹ ᱠᱚᱞᱮᱡᱽ ᱠᱷᱚᱱ ᱟᱨᱴᱥ ᱨᱮ ᱰᱤᱜᱽᱨᱤ ᱠᱮᱫᱟ ᱟᱨ ᱥᱟᱨ ᱜᱚᱝᱜᱟ ᱨᱟᱢ ᱴᱨᱮᱱᱤᱝ ᱠᱚᱞᱮᱡᱽ, ᱞᱟᱦᱚᱨ ᱠᱷᱚᱱ ᱴᱤᱪᱤᱝ ᱰᱤᱜᱽᱨᱤ ᱧᱟᱢ ᱠᱮᱫᱟ ᱾ ᱱᱩᱭ ᱫᱚ ᱵᱟᱝ ᱦᱟᱴᱤᱧᱤᱜ ᱯᱟᱧᱡᱟᱵᱽ, ᱵᱨᱤᱴᱤᱥ ᱥᱤᱧᱚᱛ ᱨᱮ ᱢᱤᱫ ᱯᱚᱱᱚᱛ ᱵᱮᱰᱢᱤᱱᱴᱚᱱ ᱯᱟᱢᱯᱤᱭᱚᱱ ᱛᱟᱦᱮᱸ ᱠᱟᱱᱟᱭ ᱾

ᱩᱱᱤᱭᱟᱜ ᱵᱟᱯᱞᱟ ᱫᱚ ᱠᱚᱢᱞᱟ ᱱᱮᱦᱨᱩ ᱭᱤᱡ ᱵᱚᱭᱦᱟ ᱠᱟᱭᱞᱟᱥ ᱱᱟᱫᱷ ᱠᱟᱣᱩᱞ ᱟᱨ ᱢᱤᱫ ᱧᱩᱛᱩᱢᱟᱱ ᱵᱚᱴᱱᱤᱥᱴ ᱥᱟᱞᱟᱜ ᱦᱩᱭ ᱞᱮᱱ ᱛᱟᱦᱮᱸᱫ, ᱚᱠᱚᱭ ᱫᱚ ᱞᱚᱠᱷᱱᱚᱣ, ᱥᱤᱧᱚᱛ ᱨᱮ ᱱᱮᱥᱱᱟᱞ ᱵᱚᱴᱟᱱᱤᱠᱟᱞ ᱨᱤᱥᱟᱨᱪ ᱤᱱᱥᱴᱤᱴᱭᱩᱴ ᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾ ᱜᱚᱣᱛᱟᱢ ᱠᱟᱣᱩᱞ, ᱥᱤᱧᱚᱛᱼᱛᱤᱵᱵᱚᱛ ᱥᱤᱢᱟᱹ ᱯᱩᱞᱤᱥᱤᱜ ᱰᱟᱭᱨᱮᱠᱴᱚᱨ ᱡᱮᱱᱮᱨᱟᱞ ᱟᱨ ᱵᱤᱠᱨᱟᱢ ᱠᱟᱣᱩᱞ, ᱢᱤᱫ ᱡᱮᱡᱟᱹᱛᱤᱭᱟᱹᱨᱤ ᱠᱷᱮᱞᱚᱸᱰ ᱪᱟᱪᱞᱟᱣᱤᱡ, ᱟᱡᱤᱜ ᱵᱮᱴᱟ ᱢᱮᱱᱟᱭᱟ ᱾ ᱢᱤᱫ ᱥᱟᱶᱛᱟ ᱟᱹᱨᱤ ᱠᱟᱹᱢᱤ ᱟᱨ ᱢᱟᱨᱮ ᱠᱚᱝᱜᱽᱨᱮᱥ ᱢᱚᱱᱛᱨᱤ ᱫᱤᱯᱟ ᱠᱟᱣᱩᱞ ᱫᱚ ᱟᱡᱤᱜ ᱵᱤᱴᱤ ᱠᱟᱱᱟᱭ ᱾ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱫᱚ ᱥᱤᱞᱟ ᱠᱟᱣᱩᱞᱤᱡ ᱥᱟᱸᱜᱟᱛ ᱛᱟᱦᱮᱸ ᱠᱟᱱᱟᱭ, ᱤᱱᱫᱤᱨᱟ ᱜᱟᱱᱫᱷᱤ ᱫᱚ ᱟᱡᱤᱜ ᱦᱤᱞᱤ ᱛᱟᱦᱮᱸ ᱠᱟᱱᱟᱭ, ᱟᱨ ᱨᱟᱡᱤᱵᱽ ᱜᱟᱱᱫᱷᱤ ᱫᱚ ᱟᱡᱤᱜ ᱜᱚᱲᱚᱢ ᱠᱚᱲᱟ ᱛᱟᱦᱮᱸ ᱠᱟᱱᱟᱭ ᱾ ᱑᱙᱔᱐ ᱨᱮᱱᱟᱜ ᱜᱮᱞ ᱥᱮᱨᱢᱟ ᱚᱠᱛᱚ ᱵᱚᱞᱤᱵᱩᱰ ᱥᱩᱯᱚᱨᱥᱴᱟᱨ ᱯᱨᱮᱢ ᱚᱫᱤᱵᱽ ᱫᱚ ᱟᱡᱤᱜ ᱥᱟᱸᱜᱟᱛ ᱮ ᱛᱟᱦᱮᱸ ᱠᱟᱱᱟᱭ ᱾

ᱨᱟᱡᱽᱟᱹᱨᱤ ᱠᱟᱹᱢᱤ
ᱥᱤᱞᱟ ᱠᱟᱣᱩᱞ ᱫᱚ ᱑᱙᱕᱙ᱼ᱖᱕ ᱥᱟᱞ ᱚᱠᱛᱚ ᱞᱚᱠᱷᱱᱚᱣ ᱱᱚᱜᱚᱨ ᱱᱤᱜᱟᱢ ᱨᱤᱱᱤᱡ ᱱᱤᱜᱟᱢ ᱥᱚᱦᱮᱫ ᱟᱨ ᱑᱙᱖᱘ᱼ᱗᱑ ᱥᱟᱞ ᱚᱠᱛᱚ ᱩᱛᱛᱚᱨ ᱯᱨᱚᱫᱮᱥ ᱵᱤᱫᱷᱟᱱ ᱥᱚᱵᱷᱟ ᱯᱚᱨᱤᱥᱟᱫᱽ ᱨᱤᱱᱤᱡ ᱥᱚᱦᱮᱫ ᱛᱟᱦᱮᱸ ᱠᱟᱱᱟᱭ ᱾ ᱱᱩᱭ ᱫᱚ ᱢᱚᱬᱮ ᱫᱷᱟᱣ ᱥᱚᱸᱥᱚᱫᱽ ᱥᱚᱦᱮᱫ ᱞᱮᱠᱟᱛᱮ ᱵᱟᱪᱷᱚᱱ ᱮᱱᱟ ᱼ ᱑᱙᱗᱑, ᱑᱙᱘᱐ ᱟᱨ ᱑᱙᱘᱔ ᱥᱟᱞ ᱨᱮ ᱞᱚᱠᱷᱱᱚᱣ ᱠᱷᱚᱱ ᱟᱨ ᱑᱙᱘᱙ ᱟᱨ ᱑᱙᱙᱑ ᱥᱟᱞ ᱨᱮ ᱨᱟᱭᱵᱚᱨᱮᱞᱤ ᱠᱷᱚᱱ ᱾ ᱩᱱᱤᱫᱚ ᱑᱙᱘᱐ᱼ᱘᱔ ᱟᱨ ᱑᱙᱙᱑ᱼ᱙᱕ ᱥᱟᱞ ᱚᱠᱛᱚ ᱥᱤᱧᱚᱛ ᱨᱮᱱᱟᱜ ᱠᱮᱵᱤᱱᱮᱴ ᱨᱮ ᱢᱤᱫ ᱢᱚᱱᱛᱨᱤ ᱞᱮᱠᱟᱛᱮ ᱟᱨ ᱑᱙᱙᱕ᱼ᱙᱖ ᱥᱟᱞ ᱚᱠᱛᱚ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱠᱟᱹᱢᱤ ᱠᱮᱫᱟ ᱾

ᱥᱟᱹᱠᱷᱭᱟᱹᱛ

ᱢᱟᱲᱟᱝ ᱥᱮᱫ ᱯᱟᱲᱦᱟᱣ ᱢᱮ

ᱛᱷᱚᱠ:᱑᱙᱑᱕ ᱡᱟᱱᱟᱢ ᱠᱚ
Category:᱒᱐᱑᱕ ᱜᱩᱨ ᱠᱚ
ᱛᱷᱚᱠ:ᱞᱟᱦᱚᱨ ᱨᱤᱱᱤᱡ ᱦᱚᱲ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱱ ᱨᱟᱡᱽᱟᱹᱨᱤ